Utorok, 11. august 2020
Búrka 27 °C
Mimoriadne správy
- Nemecké úrady vykonali razie u podnikateľa, majú podozrenie z prania miliónov eur pre ruských zločincov
- Podpaľača z Bohumína vzali do väzby, polícia ho pre možnú pomstu predviedla v nepriestrelnej veste
- Rusko označilo vyhostenie troch diplomatov zo Slovenska za nekonštruktívny krok
- Muž skočil do rybníka po malého syna, živý sa už nevynoril
- Polícia odhalila najväčšie laboratórium na výrobu kokaínu, v jazdeckej škole zatkli 17 ľudí
Lajčáka a Sakovú vyzývajú, aby sa zaujímali, prečo trvá doručenie hlasovacích lístkov tak dlho
Webnoviny 13. február 2020 23
13.2.2020 (Webnoviny.sk) - Občianske združenie (OZ) Srdcom doma v štvrtok vyzvalo ministra zahraničných vecí Miroslava Lajčáka (nom. Smeru – SD) a ministerku vnútra Denisu Sakovú (Smer – SD), aby sa zaujímali o to, prečo trvá doručovanie hlasovacích lístkov pre Slovákov v zahraničí tak dlho.
OZ tvrdí, že denne dostáva podnety od voličov, ktorí včas požiadali o možnosť voľby poštou zo zahraničia, no doteraz nedostali hlasovacie lístky. Niektorí z nich pritom o voľbu zo zahraničia požiadali ešte v novembri 2019.
OZ Srdcom doma to uvádza v tlačovej správe, ktorú agentúre SITA zaslal predseda OZ Srdcom doma Samuel Zubo.
Požiadavka OZ Srdcom doma
Združenie žiada Lajčáka a Sakovú, aby sa situáciou zaoberali. "Do volieb zostávajú dva týždne. Aby sme predišli riziku, že hlasy zo zahraničia nebudú včas doručené na úrady deň pred voľbami, žiadame ministerstvo zahraničných vecí, aby v spolupráci s ministerstvom vnútra umožnili voličom v zahraničí odovzdanie zásielok na veľvyslanectvách v cudzine a ich doručenie do SR diplomatickou poštou. Na Slovensku by ich tieto ministerstvá rozoslali na svoje náklady príslušným obecným úradom," uviedol v tlačovej správe Zubo.
Združenie reagovalo aj na premiérove slová
OZ Srdcom doma zároveň reagovalo na slová premiéra Petra Pellegriniho (Smer – SD), ktorý vyzýval občanov v regiónoch, aby išli voliť a nedovolili o osude Slovenska rozhodnúť ľuďom, ktorí ani nežijú na Slovensku.
"Zdôrazňujeme, že voľbu poštou využívajú všetci voliči bez ohľadu na to, kde žijú. Hovoriť o voličoch, ktorí volia poštou, ako o občanoch, ktorí žijú v zahraničí, je veľmi zjednodušujúce a nepravdivé tvrdenie, ktoré má podľa nášho názoru len rozdeľovať spoločnosť," dodal Zubo.
Parlamentné voľby sa uskutočnia v sobotu 29. februára. Volebné miestnosti budú otvorené od 7:00 do 22:00. Vo voľbách kandiduje 25 politických strán. O voľbu zo zahraničia bolo možné požiadať do polnoci 10. januára.
Viac k témam: hlasovanie zo zahraničia, Parlamentné voľby do NRSR na Slovensku 2020, volebné právo
Zdroj: Webnoviny.sk - Lajčáka a Sakovú vyzývajú, aby sa zaujímali, prečo trvá doručenie hlasovacích lístkov tak dlho © SITA Všetky práva vyhradené.
Populárne články
Copyright © SITA Slovenská tlačová agentúra a.s. Všetky práva vyhradené. SITA Slovenská tlačová agentúra a. s. si vyhradzuje právo udeľovať súhlas na rozmnožovanie, šírenie a na verejný prenos tohto článku a jeho častí.
Predchádzajúci článokOdvoz starých elektrospotrebičov v Bratislave priamo z adresy bydliska